ΓΡΑΠΤΗ ΕΡΩΤΗΣΗ P-1887/96 υποβολή: Salvador Jovι Peres (GUE/NGL) προς την Επιτροπή (5 Iουλίου 1996)

Θέμα: Μέτρα όσον αφορά την Σπογγώδη εγκεφαλοπάθεια βοοειδών (ΒSΕ)

Η κατά λέξη απάντηση της Επιτροπής στην γραπτή ερώτηση Ρ-1164/96 ((ΕΕ C 365 της 6.12.1996. σελ. 1. )) είναι η ακόλουθη: «1. Η Επιτροπή δεν πρότεινε καμία αναδιάθεση της θέσης του προϋπολογισμού Β2-51 στο προσχέδιο του προϋπολογισμού για το 1997». Ωστόσο, στο σημείο 2.1.β της πρότασης αναθεώρησης των δημοσιονομικών προοπτικών (SΕC(96)492 τελικό, της 28ης Μαρτίου 1996, η Επιτροπή προτείνει πράγματι μια παρόμοια αναδιάθεση. Δεδομένου ότι στην ανωτέρω ερώτηση δεν γινόταν μνεία πουθενά για το προσχέδιο του προϋπολογισμού:

1. Σε τι οφείλεται αυτή η έλλειψη ακρίβειας σε μία απάντηση σε κοινοβουλευτική ερώτηση;

Όσον αφορά την απάντηση 96/362/ΕΚ ((ΕΕ L 139 της 12.6.1996, σελ. 17. )) απαγορεύεται η εξαγωγή εκτός του Ηνωμένου Βασιλείου προϊόντων που προέρχονται από βοοειδή που εσφάγησαν στη χώρα αυτή και προορίζονται να χρησιμοποιηθούν για την κατασκευή ιατρικών και φαρμακευτικών παρασκευασμάτων ή καλλυντικών προϊόντων.

2. Στο βαθμό που οι περιορισμοί για τα τελικά προϊόντα έχουν αρθεί, ποιές εγγυήσεις μπορεί να προσφέρει η Επιτροπή σχετικά με το ότι η βρετανική βιομηχανία δεν θα χρησιμοποιήσει πρώτες ύλες που προέρχονται από ζώα που εσφάγησαν στο Ηνωμένο Βασίλειο;

Όσον αφορά την τροποποίηση των διατάξεων για τη ζελατίνη, φαίνεται ότι η Επιτροπή χρησιμοποίησε έκθεση της Ευρωπαϊκής Ένωσης κατασκευαστών ζελατίνης (GΜΕ).

3. Θα μπορούσε η Επιτροπή να με εφοδιάσει με αντίγραφο της έκθεσης αυτής; Η Επιτροπή ζήτησε το έγγραφο αυτό; Μπορεί να αναφέρει εάν έχει συγκρίνει τα πορίσματά της με εκείνα άλλων ανεξάρτητων επιστημονικών εκθέσεων; Μπορεί να εγγυηθεί την 100% ασφάλεια της ζελατίνης που λαμβάνεται υπό τις συνθήκες που αναφέρει η απόφαση 96/362/ΕΚ;

4. Θεωρεί η Επιτροπή ότι το πρόγραμμα επιλεκτικής σφαγής μπορεί να παράσχει επαρκείς εγγυήσεις, ελλείψει κεντρικού μητρώου ζώων του είδους βοοειδών;

Απάντηση του κ. Fischler εξ ονόματος της Επιτροπής (18 Σεπτεμβρίου 1996)

1. Σχετικά με την απάντησή της στο σημείο 1 της γραπτής ερώτησης αριθ. 1164/96, η Επιτροπή επιθυμεί να διευκρινίσει ότι κατά τη στιγμή που υπέβαλε την πρότασή της για την αναθεώρηση των δημοσιονομικών προοπτικών ((SEC(96)492. )), εθεωρείτο, βάσει των εκτιμήσεων για την εξέλιξη των γεωργικών δαπανών στο πλαίσιο του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ) τμήμα εγγυήσεων, ότι δεν θα υπήρχε ευρύ περιθώριο στο πλαίσιο του ανωτάτου ορίου για το κονδύλιο 1 το 1997. Το αναμενόμενο περιθώριο βασίζονταν στην πρόταση μεταφοράς της γεωργικής δαπάνης που καλύπτεται από το κεφάλαιο Β2-51 (περίπου 160 εκατ. ECU το χρόνο σε πιστώσεις αναλήψεως υποχρεώσεων) από το κονδύλιο 3 στη γεωργική κατευθυντήρια γραμμή (κονδύλιο 1) όπως από το 1997.

Μετά την έγκριση της πρότασης για αναθεώρηση της δημοσιονομικής προοπτικής και με την εμφάνιση της κρίσης στον τομέα του βοείου κρέατος, κατέστη φανερό ότι ολόκληρο το αναμενόμενο περιθώριο στο πλαίσιο της γεωργικής κατευθυντήριας γραμμής για το 1997 πρέπει τώρα να χρησιμοποιηθεί για την χρηματοδότηση των νέων δαπανών του ΕΓΤΠΕ-τμήμα εγγυήσεων, που προκύπτουν λόγω των μέτρων που εφαρμόζονται για την εξάλειψη της σπογγώδους εγκεφαλοπάθειας των βοοειδών (ΣΕΒ) και λοιπές δαπάνες που συνδέονται με την εν λόγω νόσο. Έτσι, στο προσχέδιο προϋπολογισμού για το 1997, οι πιστώσεις για το ΕΓΤΠΕ-τμήμα εγγυήσεων, συμπεριλαμβανομένου και του προσωρινού αποθέματος για τη ΣΕΒ, ύψους 505 εκατ. ECU, παρουσιάσθηκαν στο επίπεδο της κατευθυντήριας γραμμής, μην αφήνοντας περιθώριο για τη συμπερίληψη δαπανών για το κεφάλαιο Β2-51 στο κονδύλιο 1 των δημοσιονομικών προοπτικών. Υπό τις περιστάσεις αυτές, η προβλεπόμενη μεταφορά του κεφαλαίου Β2-51 από το κονδύλιο 3 στο κονδύλιο 1 θα πρέπει να αναβληθεί για μετά το 1997.

Το Ευρωπαϊκό Συμβούλιο κατά τη σύνοδό του στη Φλωρεντία, στις 21-22 Ιουνίου 1996, κατέληξε στο συμπέρασμα ότι η κάλυψη της γεωργικής κατευθυντήριας γραμμής πρέπει να παραμείνει αμετάβλητη για την περίοδο 1997-1999.

2. Υπάρχουν κατηγορίες υλικών που προορίζονται για χρήση σε ιατρικά, φαρμακευτικά προϊόντα και καλλυντικά τα οποία μπορούν να αποτελέσουν το αντικείμενο εμπορίας από το Ηνωμένο Βασίλειο στο πλαίσιο των διατάξεων της απόφασης 96/362/ΕΚ της Επιτροπής:

α) ζελατίνη, λίπος και συναφή προϊόντα που παράγονται σύμφωνα με το παράρτημα της εν λόγω απόφασης, τα οποία μπορεί να προέρχονται από υλικό προερχόμενο από βοοειδή που εσφάγησαν στο Ηνωμένο Βασίλειο 7

β) υλικά που λαμβάνονται από βοοειδή που δεν εσφάγησαν στο Ηνωμένο Βασίλειο 7

γ) τα τελικά προϊόντα.

Τα υλικά που αναφέρονται στο σημείο α) πρέπει να προέρχονται από εγκαταστάσεις υπό επίσημο κτηνιατρικό έλεγχο που έχουν αποδείξει ότι λειτουργούν σύμφωνα με τις προϋποθέσεις που ορίζονται στο παράρτημα και οι οποίες εμφαίνονται σε λίστα εγκαταστάσεων που πρέπει να καταρτίσει το Ηνωμένο Βασίλειο. Οι κανόνες αυτοί ισχύουν εξίσου για τα υλικά που χρησιμοποιούνται τόσο για εθνική χρήση όσο και στο εμπόριο.

Η απόφαση 96/362/ΕΚ δεν καθορίζει ειδικούς ελέγχους για τις άλλες δύο κατηγορίες. Ωστόσο, αποσπάσματα της απόφασης που αναφέρονται σε δήλωση της Liaison (committee of European associations of the perfume, cosmetic products and toiletries industries (Επιτροπή COLIPA) τονίζουν ότι τα μέλη της δεν χρησιμοποιούν υλικά προελεύσεως Ηνωμένου Βασιλείου και ότι όλοι οι κάτοχοι κοινοτικών αδειών εμπορίας στον Ευρωπαϊκό Οργανισμό Αξιολόγησης Φαρμάκων βεβαιώνουν ότι τα εν λόγω προϊόντα (για τα ιατρικά και φαρμακευτικά προϊόντα) δεν περιέχουν ιστούς βοοειδών βρεττανικής καταγωγής. Οι διαβεβαιώσεις αυτές ισχύουν επίσης τόσο για τους παραγωγούς στο Ηνωμένο Βασίλειο όσο και στα λοιπά κράτη μέλη.

Όλα τα μέτρα που αφορούν το Ηνωμένο Βασίλειο ελέγχονται τακτικά με κοινοτικές επιθεωρήσεις. Τα μέτρα αυτά θα ελεγχθούν ιδιαίτερα από την Επιτροπή και θα αναληφθεί άμεση δράση σε περίπτωση εντοπισμού παραβάσεων.

3. Η απόφαση 96/362/ΕΚ της Επιτροπής ορίζει τη μέθοδο παραγωγής ζελατίνης για εμπόριο από το Ηνωμένο Βασίλειο.

Η δημοσίευση και διανομή της ενδιάμεσης έκθεσης Inveresk για την «Επικύρωση της διαδικασίας που χρησιμοποιείται για την εξάλειψη της τρομώδους νόσου των προβάτων κατά τη διαδικασία παρασκευής ζελατίνης» εγκρίθηκε από τους παραγωγούς ζελατίνης στην Ευρώπη στις 18 Απριλίου 1996 κατόπιν αιτήσεως της Επιτροπής. Αυτό επισημάνθηκε στην Επιστημονική Κτηνιατρική Επιτροπή, στις 26 Απριλίου 1996, ως τμήμα της πληροφόρησης που χρησιμοποιείται για την αξιολόγηση της ασφάλειας της ζελατίνης. Η ενδιάμεση έκθεση καταργήθηκε ουσιαστικά μετά την παραλαβή της τελικής έκθεσης στις 14 Ιουνίου 1996. Δεν συνάχθηκαν οριστικά συμπεράσματα σχετικά με το βαθμό αδρανοποίησης του παθογόνου παράγοντα που προκαλεί την τρομώδη νόσο των προβάτων στην παραγωγή ζελατίνης, από την εν λόγω μελέτη. Η αποτελεσματικότητα των διαφόρων σταδίων στην παρασκευή ζελατίνης ως πρός την αδρανοποίηση του εν λόγω παθογόνου παράγοντα εξετάζεται γι' αυτό το λόγο από την Επιστημονική Κτηνιατρική Επιτροπή και τη διεπιστημονική επιτροπή. Ωστόσο, άλλα επιστημονικά στοιχεία στηρίζουν την υπόθεση ότι η χημική και θερμική επεξεργασία που χρησιμοποιείται στην παρασκευή ζελατίνης θα συμβάλει στην αδρανοποίηση οποιουδήποτε παθογόνου παράγοντα ο οποίος ενδέχεται να υπάρχει.

Ένα από τα σημαντικότερα στοιχεία για την εκτίμηση της ασφάλειας της ζελατίνης είναι η αναζήτηση της πηγής της ακατέργαστης ύλης. Γι' αυτό το λόγο, αποκλείονται όλοι οι ιστοί οι οποίοι παρουσίασαν μολυσματικότητα ή μπορεί να μολυνθούν από το μολυσματικό παράγοντα, όπως είναι πχ. το κρανίο, η σπονδυλική στήλη, ο εγκέφαλος, ο νωτιαίος μυελός, οι οφθαλμοί, οι αμυγδαλές, ο θύμος αδήν, τα σπλάχνα και η σπλήνα. Το δέρμα και τα οστά τα οποία μπορεί να χρησιμοποιηθούν στην παρασκευή ζελατίνης ανήκουν στους ιστούς χαμηλού κινδύνου ως προς την μολυσματικότητα.

Ωστόσο η απόφαση 96/362/ΕΚ ορίζει ότι δεν επιτρέπεται η εξαγωγή ζελατίνης από το Ηνωμένο Βασίλειο έως ότου διενεργηθούν έλεγχοι από την Επιτροπή και βρεθεί ότι η παραγωγή είναι σύμφωνη με την απόφαση. Αυτό δεν θα εφαρμοσθεί έως ότου διευκρινισθεί η σχετική επιστημονική θέση.

4. Είναι ευκολότερο να εφαρμοσθεί σχέδιο επιλεκτικής σφαγής με κεντρικό μητρώο για τα ζώα και τις μετακινήσεις τους. Το σχέδιο επιλεκτικής με ταχεία διαδικασία σφαγής των ζώων που έχουν ταυτοποιηθεί ως ζώα τα οποία υπάρχει κίνδυνος να έχουν εκτεθεί στο συγκεκριμένο παθογόνο παράγοντα, βασίζεται στην ταυτοποίηση των γενεών γεννήσεως των ζώων τα οποία είναι γνωστό ότι έχουν μολυνθεί. Τα στοιχεία αυτά έχουν συγκεντρωθεί στο Ηνωμένο Βασίλειο, σε κεντρικό ηλεκτρονικό σύστημα, από το 1988. Ωστόσο, δεν υπάρχουν κεντρικά δεδομένα για τις κινήσεις των ζώων. Γι' αυτό πρέπει, να βασισθούμε σε βιβλία αγελών σε αγροκτήματα, στα μητρώα των κατόχων ζώων αναπαραγωγής, και στα μητρώα των εμπόρων κλπ. Τα βιβλία αυτά αποτελούν νομική απαίτηση στο Ηνωμένο Βασίλειο αλλά είναι λιγότερο αξιόπιστα από ένα κεντρικό σύστημα. Παρ' όλα αυτά, το σύστημα που έχει εγκριθεί από την Επιτροπή θεωρείται ικανοποιητικός τρόπος ταυτοποίησης υψηλού ποσοστού ζώων στα οποία έχουν χορηγηθεί μολυσμένες ζωοτροφές.